17 Στιγμές της Άνοιξης
Μέρος 5ο
Ρίμπεντροπ: Υπουργός Εξωτερικών της χιτλερικής Γερμανίας
Μπάνσκα Στιάβνιτσα: Πόλη της σημερινής Σλοβακίας με ορυχεία χρυσού και αργύρου
Μπάλατον: Η μεγαλύτερη λίμνη της Κεντρικής Ευρώπης, βρίσκεται στην Ουγγαρία
Βρείτε αυτόν τον πράκτορα.
Αλλά μόνο 3 άνθρωποι πρέπει να το ξέρουν: εσύ, εγώ κι αυτός.
Για πόσο ακόμα θα μου τσαμπουνάς αυτές τις μαλακίες, κάθαρμα;
Ρε κάθαρμα, αν δεν αρχίσεις να μιλάς, θα σε γδάρω ζωντανό, κατάλαβες;
Άκουσέ με προσεκτικά, Ρούνγκε.
Δεν σε θέλω νεκρό, θέλω να σε βοηθήσω.
Σε αντάλλαγμα θα μου κάνεις μια χάρη. Μ' ακούς;
Ναι... αλλά δεν καταλαβαίνω... τι θέλετε.
Θέλω να είσαι ειλικρινής μαζί μου.
Πες μου πώς μπήκες στο νοσοκομείο των φυλακών, εσύ, ένας απολύτως υγιής!
Έδειξαν πρόβλημα... οι εξετάσεις μου.
Για πόσο ακόμα θα μου λες ψέματα, κάθαρμα;
Πες μου, ποιος;!
Ανέκρινα τους γιατρούς της φυλακής.
Είπαν ότι είσαι γερός σαν μουλάρι.
Κατάλαβες; Γερός σαν την πέτρα. Ποιος; Ποιος;!
Τι στο διάολο κάνεις; Είναι εξωφρενικό! Σταμάτα.
Φύγε από 'δώ!
Δείξε κατανόηση, Ρούνγκε.
Η σύζυγος και τα δύο παιδιά του σκοτώθηκαν στον χθεσινό βομβαρδισμό.
Θες τσιγάρο;
Ευχαριστώ.
- Ευχαριστώ. - Μην κλαις. Όχι.
Ηρέμησε.
Γιατί είχε διαολιστεί τόσο πολύ;
Δεν ήσουν έτοιμος να πεις ότι ο Στίρλιτζ σ' έκανε εισαγωγή στο νοσοκομείο;
Είσαι περίεργος, Ρούνγκε.
Ο Στίρλιτζ είναι συνάδελφός μας.
Δεν ήθελες να τον καρφώσεις.
Δεν μπορείς να είσαι υπεύθυνος για τις πράξεις του δικού μας.
Ο ίδιος πρότεινε να σε μεταφέρουν στο νοσοκομείο, έτσι δεν είναι;
Μάλιστα.
Γράψε πώς συνέβησαν όλα και θα κοιτάξουμε να το κλείσουμε το θέμα.
Τώρα θα σου φέρω καφέ.
Εδώ έχει στυλό, πάρε. Γράψ' τα όλα και πέσε μετά να κοιμηθείς.
Ευχαριστώ.
Ωραία, έσπασε.
Αφήστε τον να κοιμηθεί για περίπου 10 λεπτά και μετά ξυπνήστε τον γι' ανάκριση πάλι.
Χτυπάτε τον μέχρι να λιώσει και θα τον ρωτάτε μόνο ένα πράγμα:
Ποια συμφωνία του πρόσφερε αυτός που τον ανέκρινε;
Αυτό μ' ενδιαφέρει περισσότερο.
Θα πρέπει να του βγάλω μαρτυρία, αν όχι σήμερα, τότε τις επόμενες 2 ημέρες.
Συγνώμη, μπορείς να με βοηθήσεις;
Μα πώς μπήκες εδώ;
Από τις σκάλες.
- Έχεις άδεια εισόδου; - Ναι!
Εκκενώνουμε τον χώρο.
- Το βλέπω. - Έλα αύριο.
Αύριο δεν μπορώ. Παρακαλώ, βοήθησέ με σήμερα.
Εξαρτάται από το τι θες.
Θέλω ένα βιβλίο του Μέβερς, από το 1857 που δημοσιεύθηκε στη Λειψία.
Θα πρέπει ν' απευθυνθείς στον Δρ Νίκεν- μπεργκ, αλλά είναι στο νοσοκομείο τώρα.
Κρίμα. Να υποθέσω ότι κανείς δεν μπορεί να με βοηθήσει;
Πραγματικά δεν ξέρω.
Για δοκίμασε τον Καθηγητή Πλίσνερ.
- Ευχαριστώ. - Παρακαλώ.
- Με ψάχνετε; - Μάλιστα. Καλημέρα.
Καλημέρα.
Καλημέρα, καλημέρα...
- Ο κύριος...; - Στίρλιτζ.
Ο κος Στίρλιτζ. Θεέ μου, πέρασε τόσος καιρός!
- Και σε είδα πολύ πρόσφατα. - Πότε;
Θα ήταν...
- Ήρθα να σου ζητήσω μια χάρη. - Βεβαίως.
Ήσουν στην κηδεία.
Με συγχωρείς, τι θα ήθελες;
Χρειάζομαι ένα βιβλίο του Μέβερς που δημοσιεύθηκε στην Λειψία.
Πολύ σπάνια έκδοση. Φοβάμαι ότι το στείλαμε στην κρυψώνα, στα βουνά.
Αλλά θα δω μήπως ξέμεινε πίσω.
Και είσαι πονηρός άνθρωπος.
Να ζητάς βιβλίο του Μέβερς είναι σαν να ζητάς ένα τόνο βούτυρο.
Ήθελες να με δεις, εκεί το πήγαινες.
Συγνώμη.
Δεν είναι, δεν είναι... Όχι αυτό.
Θα έλεγα ότι η τέχνη των Ελλήνων είναι κατά πολύ πιο ανθρωπιστική, πολύ ασαφής.
Οι Ρωμαίοι είναι πιο σκληροί πιθανόν, περισσότερο σαν εμάς, τους Γερμανούς.
Έχει τους λόγους του ο Μουσολίνι που θεωρεί τον Ιούλιο Καίσαρα το πρώτο φασίστα όλων.
Οι Έλληνες έχουν επίκεντρο τον άνθρωπο, ενώ οι Ρωμαίοι, την ιδέα, την εσωτερική λογική.
Ένας ήρωας, ένας ρόλος-μοντέλο.
Τα παιδιά υποτίθεται ότι πρέπει να τον υποδύονται, σωστά;
Γιατί δεν λες τίποτα;
Γιατί δε φέρνεις κάποια αντίρρηση; Υποθέτω, δεν συμφωνείς μαζί μου.
Πράγματι μισείς... τα γεροδεμένα κορμιά και τα περήφανα στημένα, αμβλεία κεφάλια.
Όχι;
- Είχες μεγάλα προβλήματα, έτσι δεν είναι; - Προβλήματα;
Αν θεωρείς ότι είναι πρόβλημα το στρατόπεδο συγκέντρωσης.
Ξέρεις, έχω μάθει ν' αντιλέγω...
μόνο σ' εκείνους... που μπορώ να εμπιστευτώ πλήρως.
Εμπιστεύτηκα μόνο... έναν άνθρωπο. Τον αδερφό μου.
Πώς μπορεί κάποιος να ζήσει χωρίς εμπι- στοσύνη; Πώς τα καταφέρνει στη ζωή του;
Τα καταφέρνω. Όντως.
Δεν ξέρω γιατί, αλλά εγώ σ' εμπιστεύομαι.
Φράου Μπάου, πήγαινε στο καταφύγιο σε παρακαλώ.
Μα γιατί; Μα γιατί;
Το ξέρεις κι εσύ πολύ καλά ότι ίσα που προλαβαίνω να πάω μέχρι το χολ.
Καλύτερα να μείνω εδώ μου φαίνεται.
Ο αντανακλαστικός φόβος.
Τίποτα δεν μπορεί ν' αλλάξει πλέον.
Λοιπόν, πού ήμασταν;
Μάλιστα, εδώ είναι το βιβλίο σου.
Είπες... ότι μ' εμπιστεύεσαι.
Γιατί;
Δεν ξέρω.
Συλλεγμένες πληροφορίες. Μπόρμαν.
Ο Υπαρχηγός, ο αναπληρωτής του Φύρερ στο ναζιστικό κόμμα.
Παντρεμένος. Πατέρας οκτώ παιδιών.
Έχει καταδικαστική απόφαση. Παράτησε το Λύκειο στη μέση.
Για τον Μπόρμαν, όπως κι όλοι τους στο Ράιχ, ο Στίρλιτζ είχε λίγες πληροφορίες.
Υπήρχαν φήμες ότι εξέτισε ποινή για δολοφονία, αλλά μετά,
είτε δραπέτευσε είτε απελευθερώθηκε κατόπιν αμνηστίας κι εντάχθηκε το κόμμα του Χίτλερ.
Έγινε ιδιαίτερος γραμματέας του Ες, ο μόνος εξουσιοδοτημένος για επαφή με τον Φύρερ.
Αφότου πήρε τη θέση του Ες, όταν ο τελευταίος κατέφυγε στην Αγγλία,
ο Μπόρμαν ανάγκασε την Γκεστάπο να καταστρέψει όλους τους φίλους του...
με τους οποίους συνεργαζόταν στο κομματικό γραφείο.
Όπως και πριν, ήταν αόρατος, μακριά από κάμερες και σπάνια πήγαινε σε δεξιώσεις.
Επέδειξε μεγαλειώδη σεβασμό για τους Γκέρινγκ, Γκέμπελς και Χίμλερ.
Άλλαξε μόνο αφότου ο Φύρερ τον καθιέρωσε ως σκιά του.
Ο Μπόρμαν έγραφε τις πιο σημαντικές πολιτικές ομιλίες του Χίτλερ.
Κάθε πρωί ο Μπόρμαν του έδινε αναφορά για εσωτερικές κι εξωτερικές υποθέσεις.
Ο Μπόρμαν αποφάσιζε εάν ο Φύρερ θα δεχόταν τον Γκέμπελς ή θα του αρνούνταν ακρόαση.
Αν θα καλούσε τον Μουσολίνι για δείπνο ή όχι.
Ο Στίρλιτζ, όπως και πολλοί άλλοι στα SD,
γνώριζε ότι τα τελευταία χρόνια... ο Φύρερ δεν έπαιρνε σημαντική απόφαση,
αν πρώτα δεν είχε συμβουλευτεί τον Μπόρμαν.
Σκεπτόμενος τον Μπόρμαν, ο Στίρλιτζ ενίοτε επέστρεφε στο μόνο σοβαρό γεγονός που είχε,
το οποίο πληροφορήθηκε καθώς μιλούσε μία φορά με τον Σέλενμπεργκ.
Ο τελευταίος δήλωσε:
Η χειραψία του με τον Στρατηγό είναι συνάμα το σκάψιμο του λάκκου του από τον Μπόρμαν.
Δεν μπορείς να τον εμπιστεύεσαι με τίποτα.
Ο Στίρλιτζ πήρε την απόφαση να ποντάρει στον Μπόρμαν.
Πρώτον, γιατί κατάλαβε τη θέση του Χίμλερ,
ο οποίος είχε προδώσει τον Φύρερ αρχίζοντας διαπραγματεύσεις με τον Ντάλες.
Και αφετέρου, γιατί δε θα μπορούσε να ποντάρει σε κανέναν άλλο.
Ούτε ο Γκέρινγκ, ούτε ο Γκέμπελς είχαν πραγματική εξουσία.
Άρα, θα πόνταρε στην σκιά του Χίτλερ, τον Μάρτιν Μπόρμαν.
Ήταν αυτός, ο Μάρτιν Μπόρμαν, που πήρε από τα SD μυστική αλληλογραφία με ένδειξη:
"Άκρως απόρρητο, ν' ανοιχτεί μόνο από τον παραλήπτη" και η οποία έγραφε:
Συναγωνιστή Μπόρμαν! Πίσω από την πλάτη του Φύρερ, κάποιοι γνωστοί σ' εμένα,
κάνουν παιχνίδια με απεσταλμένους σάπιων Δυτικών δημοκρατιών σε Σουηδία κι Ελβετία.
Κι όλα αυτά, ενώ ολόκληρος ο πόλεμος είναι σε εξέλιξη...
κι ενώ στα μέτωπα δίδεται μάχη για το πώς θα διαμορφωθεί το αύριο του πλανήτη.
Όντας αξιωματικός των SD,
σας αναφέρω ορισμένα στοιχεία αυτών των ύπουλων διαπραγματεύσεων.
Μα χρειάζομαι εγγυήσεις, ώστε τα SD να μην λάβουν γνώση της παρούσας επιστολής,
η οποία θα πρέπει να καταστραφεί αμέσως.
Για το λόγο αυτό, σας στέλνω αυτή την επιστολή ανυπόγραφη.
Αν βρίσκετε τις πληροφορίες μου ενδιαφέρουσες,
σας ζητώ να έρθετε στο ξενοδοχείο "Νέος Σκοπός" αύριο στις 13:00.
Πιστός στον Φύρερ, μέλος του ναζιστικού κόμματος.
Καλημέρα, το γραφείο του Υπαρχηγού Μπόρμαν.
Καλημέρα, κε Ρίμπεντροπ.
Ο Υπαρχηγός είναι σε διάσκεψη με τους άνδρες του στρατού τώρα.
Θα σας συνδέσω σε 10 λεπτά.
Σε μισή ώρα.
Τι είναι αυτό; Προβοκάτσια; Ο Μπόρμαν σκέφτηκε.
Δύσκολα.
Γράφτηκε από κάποιον αρρωστημένο; Όχι, ούτε αυτό.
Μοιάζει να είναι αληθινή.
Το πρώτο που σκέφτηκε ήταν να καλέσει τον διοικητή της Γκεστάπο Μίλερ.
Ήξερε ότι ο Μίλερ του χρωστούσε χάρη.
Κι αν όμως ο συντάκτης της επιστολής είναι από την Γκεστάπο;
Και ο Μίλερ συμμετέχει επίσης σ' αυτό το παιχνίδι;
Οι αρουραίοι εγκαταλείπουν το πλοίο που βυθίζεται, όλα είναι πιθανά.
Τέλος πάντων, αυτό μπορεί ν' αποδειχθεί ατού εναντίον του Χίμλερ.
Θα το διαχειριστώ εγώ, ο Μπόρμαν σκέφτηκε.
Ήρεμα, αγνοώντας αυτό το κάθαρμα,
μεταφέροντας όλα τα λεφτά τους κόμματος σε δικούς μου λογαριασμούς κι όχι δικούς του.
Ο Μπόρμαν συλλογίστηκε για πολύ ώρα, αλλά δεν έλαβε κάποια οριστική απόφαση.
02/03/1945 (11η ώρα & 40 λεπτά)
Ο Στίρλιτζ ήταν καθοδόν για να συναντήσει τον Μπόρμαν.
Ένας Θεός ξέρει από πού πήγαζε η σιγουριά ότι ο Μπόρμαν θα έρθει.
Όταν έχουν προβλήματα σκέφτηκε, ενδίδουν πολύ εύκολα.
Ο Στίρλιτζ έκανε κι άλλον κύκλο για να ελέγξει αν κάποιος τον παρακολουθεί.
Αν είχε παρέα, θα έπρεπε να τον ξεφορτωθεί.
Ο ΠΑΧΟΥΛΟΣ ΓΚΟΤΛΙΜΠ
Γεια σου φίλε μου, παρακαλώ. Να 'σαι καλά, χαίρομαι που σε βλέπω.
Πέρασε. Απόλαυσε την μπύρα σου. Σήμερα σερβίρουμε Βαυαρίας.
Παρακαλώ.
Ορίστε. Διάβασε τις φρέσκιες ειδήσεις. Σήμερα τα νέα είναι καλά. Φέρτε μπύρα εδώ!
Ήρθε κι άλλος πελάτης. Πόλεμος ή όχι, αν είναι για βαυαρική μπύρα, όλοι είναι εδώ.
Σποραδικά, αλλά εξακολουθούν να έρχονται κι έτσι πάει μέρα παρά μέρα!
Γεια σου φιλαράκι!
Πάουλ, έχεις φουσκώσει σαν μπαλόνι, κοίτα πώς κατάντησες!
Όπως σε κόβω, ούτε κι εσύ μάζεψες.
Καλώς ήρθατε. Χαίρομαι που σας βλέπω. Περάστε μέσα.
Πηγαίνετε να πιείτε την μπύρα σας. Σήμερα σερβίρουμε Βαυαρίας.
Εγώ προτιμώ βότκα.
Δεν πειράζει, πιες μπύρα τώρα, δεν θα πάθεις κάνα κακό.
Φέρε μπύρα εδώ!
Με παρακολουθούν. Ναι, με παρακολουθούν.
Αν με ακολουθήσουν και πάλι, αυτό σημαίνει ότι κάτι δεν πάει καλά.
Μα τι έγινε όμως;
Τι μπορεί να έγινε; Ο Στίρλιτζ το αναρωτιόταν συνέχεια.
Δεν περίμενε τηλεγραφήματα, οπότε δε θα μπορούσε να έχει στραβώσει από 'κεί.
Παλιές υποθέσεις;
Εδώ δεν έχουν χρόνο ν' ασχοληθούν με τις καινούργιες.
Για μια στιγμή.
Ο Έρβιν!
Λες να βρήκαν τον πομπό;
Καλώς τον. Γεια σου, παλιόφιλε.
Είχε γίνει το λάθος.
Θα 'πρεπε να κάνει αναζητήσεις σ' όλα τα νοσοκομεία. Κι αν έχει τραυματιστεί;
Δε θα 'πρεπε να βασιστεί στα τηλέφωνα.
Θα 'πρέπε να ελέγξει ιδίοις όμμασι.
Κι επειγόντως, σήμερα.
Κανείς δεν τον παρακολουθεί.
Ο Στίρλιτζ σκέφτηκε: Μήπως είναι της φαντασίας μου;
Ίσως ο Σέλενμπεργκ αποφάσισε να μ' ελέγξει πριν από την επιχείρηση με τον Σλαγκ;
Ή ίσως, ήταν νευρική αντίδραση.
Μέσα απ' αυτό το πάρκο θα έμπαινε σ' άλλη οδό, στο Μουσείο Φυσικής Ιστορίας.
Περπάτησε μέσα από το πάρκο στις εγκατα- στάσεις του Φιλανθρωπικού Νοσοκομείου.
Δεν γνώριζε ότι ήταν πλέον το μέρος όπου η Κάτε έμενε.
Σ' αυτή την πλατεία, στο ξενοδοχείο "Νέος Σκοπός",
μια ώρα μετά θα συναντούσε τον Μπόρμαν.
Είχε διάλεξε αυτό το μέρος επίτηδες.
Από 'δώ μπορούσες να δεις καθαρά προς πάσα κατεύθυνση.
Ήταν ήρεμα και ήσυχα στην πλατεία.
Όμως ο Στίρλιτζ πίστευε ότι πιθανόν να φύτευαν άνδρες στο ξενοδοχείο.
Αν ο Μπόρμαν είχε ενημερώσει τον Χίμλερ, αυτό ακριβώς θα είχαν κάνει.
Διαφορετικά, οι άνθρωποι του Μπόρμαν θα πρέπει να είναι εδώ τριγύρω,
στην απέναντι πλευρά της εισόδου.
ΜΟΥΣΕΙΟ ΦΥΣΙΚΗΣ ΙΣΤΟΡΙΑΣ
Ο Στίρλιτζ δεν ερχόταν εδώ πολύ συχνά.
Στο Τμήμα Ασφαλείας γνώριζαν ότι γίνονταν συχνά συναντήσεις με πράκτορες σε μουσεία.
Ο επιμελητής που ήταν εκεί πάμπολλα χρόνια και ήταν χωρίς αμφιβολία πληροφοριοδότης,
τον γνώριζε προσωπικά.
Τσέκαρε τον Στίρλιτζ από πάνω μέχρι κάτω.
Είχε 20 λεπτά πριν τη συνάντηση.
Ο πράκτορας Κλάους υποτίθεται ότι έπρεπε να έρθει και να τον συναντήσει τώρα.
Το πρωί έστειλε κωδικοποιημένο μήνυμα στη διεύθυνσή του μέσω της γραμματείας.
Εξπρές τηλεγράφημα, παρακαλώ. Θέλω ο πράκτοράς μου να με συναντήσει στις 12:40.
Το ρολόι σου πάει πίσω, κατά δύο λεπτά.
Δεδομένου ότι όλοι ήξεραν ότι θα συναντούσε πράκτορά του σε μουσείο,
αυτό το τηλεγράφημα θα ήταν η δικαιολογία αν κάποιος αναρωτιόταν γιατί πήγε εκεί.
Με την πρόσκληση στον Κλάους πέτυχε δύο στόχους.
Ο κύριος, ήταν το άλλοθι σε περίπτωση που ο Μπόρμαν έλεγε στον Χίμλερ για το γράμμα,
και γι' αυτό έδωσε διαταγή να χτενιστούν όλα τα όμορα κτίρια.
Και δεύτερον, να δέσει για μια ακόμη φορά, αν και έμμεσα,
το άλλοθί του στην υπόθεση για το θάνατο του Κλάους.
Αλλά τα πράγματα δεν έγιναν όπως είχε προγραμματίσει ο Στίρλιτζ.
Ο Μπόρμαν ποτέ δεν εμφανίστηκε.
Πιθανώς ο Μπόρμαν να μην πήρε την επιστολή, ο Στίρλιτζ σκέφτηκε...
και για το λόγο αυτό δεν ήρθε.
Εν τω μεταξύ ο Μπόρμαν ήταν σε συνάντηση με τον Φύρερ.
Δεν ήταν στην ημερήσια διάταξή του να πάει στο ξενοδοχείο "Νέος Σκοπός".
Ήθελε απεγνωσμένα να δει τον άνθρωπο που έγραψε την επιστολή,
αλλά αποφάσισε να μην πιέσει τα γεγονότα και να περιμένει.
Αν είναι σοβαρός αυτός ο άνθρωπος, σίγουρα θα εμφανιστεί και πάλι, ο Μπόρμαν σκέφτηκε.
Περάστε προσεκτικά.
Προχωράτε γρήγορα. Να είστε ήσυχοι.
Κάντε ησυχία.
Β-192 προς Μίλερ.
Άκρως απόρρητο, διατίθεται σε ένα αντίτυπο.
Ο κάτοχος αυτοκινήτου Μερσεντές-Μπενζ στις 12:27 εισήλθε στο Μουσείο Φυσικής Ιστορίας.
Ήμουν ενήμερος για τις υψηλές επαγγελμα- τικές ικανότητες του υπό επιτήρηση στόχου.
Αποφάσισα να τον ακολουθήσω στο μουσείο μ' έναν ή δύο επισκέπτες.
Η πράκτορας Ίλζε ανέλαβε την αποστολή να πάει μαθητές στις αίθουσες του μουσείου.
Οι πληροφορίες που συγκεντρώθηκαν από την Ίλζε,
μου επιτρέπουν ν' αναφέρω ότι ο στόχος δεν ήρθε σε καμία επαφή με αγνώστους.
Β-192.
Ο Μίλερ ομιλεί.
Ο χερ Σέλενμπεργκ υποβάλει τα σέβη του στον χερ Μίλερ.
Ή μήπως προτιμάτε το κύριος;
Θα προτιμούσα απλά το Μίλερ.
Κατηγορηματικό, λιτό και γεμάτο γούστο.
Σ' ακούω, φίλε.
Επιθυμώ άμεση επίθεση, αλλιώς θ' αποφύγει την απάντηση, είναι σκέτη αλεπού.
Φίλτατε, έχω εδώ τον Στίρλιτζ μπροστά μου.
Τον θυμάστε, σωστά; Τόσο το καλύτερο.
Αισθάνεται μια σύγχυση.
Είτε τον παρακολουθούν εγκληματίες, παρότι ζει ολομόναχος στο δάσος,
ή οι άντρες σας τον παρακολουθούν, βοηθήστε με να βάλω μία τάξη.
Τι μάρκα είναι το αυτοκίνητό του;
Τι μάρκα είναι το αυτοκίνητό σου;
- Μερσεντές-Μπενζ. - Μερσεντές-Μπενζ.
Μην καλύπτεις το ακουστικό με το χέρι σου.
Δώσε μου τον Στίρλιτζ.
Είστε μάντης ή παίζει κάτι άλλο;
- Χάιλ Χίτλερ. - Καλή σου μέρα, φίλε.
Πες μου, μήπως κατά τύχη ο αριθμός πινακίδας του αυτοκινήτου είναι 661125;
Μάλιστα, Υποστράτηγε.
Από πού ξεκίνησε η παρακολούθηση; Στην Κουρφιρστένταμ;
Και πού θα τους έχασες; Στην οδό Βετεράνεν;
Ακριβώς.
Τους κατάλαβες, σωστά;
Τι πιστεύετε δηλαδή;
Θα στρίψω το λαρύγγι τους. Μια καλή δουλειά δεν μπορούν να κάνουν!
Χαλάρωσε Στίρλιτζ, αυτοί που σε ακολούθησαν δεν είναι εγκληματίες.
Ζήσε άνετα στο δάσος σου.
Ήταν δικοί μου οι άντρες.
Παρακολουθούσαν μία Μερσεντές παρόμοια με τη δική σου, ενός Νοτιοαμερικάνου.
Συνέχισε να ζεις όπως ζούσες.
Αλλά αν σε μπερδέψουν πάλι μ' αυτόν τον Νοτιοαμερικάνο...
και μου υποβάλουν αναφορά ότι συχνάζεις στο μπαρ "Μπλε Αρκούδα",
δεν πρόκειται να σε καλύψω.
Μα αν χρειαστεί να πάω εκεί για κάποια δουλειά μου;
Δεν έχει σημασία.
Αν θες να έχεις ραντεβού με άνδρες σου σε λάθος μέρη, καλύτερα να πας στο "Μεξικό".
Στο "Μεξικό"; Ευχαριστώ.
Ήταν το μέρος-παγίδα του Μίλερ. Η υπηρεσία του επιχειρούσε εκεί.
Ο Στίρλιτζ το ήξερε αυτό από τον Σέλενμπεργκ.
Υπήρχε διαταγή που απαγόρευε σε μέλη του κόμματος και στρατιωτικούς να πάνε εκεί.
Γι αυτό οι αφελείς κομπορρήμονες νόμιζαν ότι ήταν απολύτως ασφαλές εκεί,
αγνοώντας ότι όλα τα τραπέζια είχαν παγιδευτεί από την Γκεστάπο.
Εντάξει, σας ευχαριστώ τότε.
Εφόσον το λέτε, θα πραγματοποιώ τις συναντήσεις στο "Μεξικό" εφεξής.
Αλλά αν με στριμώξουν, θα προστρέξω σε σας για βοήθεια.
Ευχαρίστως. Πάντα χαίρομαι να σ' ακούω. Χάιλ Χίτλερ.
Ο Στίρλιτζ δεν πίστεψε τον Μίλερ.
Όπως και να 'χει, το βράδυ επειδή θα πήγαινε σε κάποιες σημαντικές δουλειές,
κάλεσε υπηρεσιακό όχημα.
Βέρνερ προς Μίλερ. Άκρως απόρρητο. Διατίθεται σε ένα αντίτυπο.
Σήμερα στις 19:42 ο στόχος επιβιβάστηκε σε υπηρεσιακό όχημα με πινακίδα 956183.
Ο στόχος ζήτησε από τον οδηγό να τον μεταφέρει στον σταθμό Μίτελπλατζ.
Εκεί βγήκε από το αυτοκίνητο.
Οι προσπάθειες να εντοπίσουμε τον στόχο σε έτερους σταθμούς απέβησαν άκαρπες.
Βέρνερ.
Ποτέ δεν πίστευα ότι θα μου λείψεις.
Δεν ξέρω ποιο είναι το επάγγελμά σου.
Το μόνο που ξέρω είναι ότι ήσουν φίλος του εκλιπόντος αδελφού μου.
Αλλά απολάμβανα πάντα στην παρέα σου, κε Στίρλιτζ.
Ευχαριστώ.
Από 'δώ παρακαλώ.
- Δεν ξεπαγιάζεις εδώ; - Όπως το λες. Ξεπαγιάζω ως το κόκαλο.
Αλλά και τι μπορεί να γίνει; Ποιος δεν ξεπαγιάζει πλέον άραγε;
Το καταφύγιο του Χίτλερ θερμαίνεται πολύ καλά.
Αυτό είναι το μόνο σίγουρο.
Ο Φύρερ πρέπει να ζει στη ζεστασιά.
Πώς να συγκριθούν οι ανάγκες μας με τις ανάγκες και τις ανησυχίες του;
Ποιοι είμαστε άλλωστε; Ο λαουτζίκος, που δεν έχουμε στον ήλιο μοίρα.
Αλλά έπρεπε να νοιαστεί για όλους τους Γερμανούς.
Έλα τώρα, Καθηγητά.
Ο τρελός μανιακός ώθησε εκατομμύρια κόσμου στους βομβαρδισμούς, ενώ αυτός μένει,
σαν δειλός που είναι, σε καταφύγιο βλέπο- ντας ταινίες μαζί με τους κακοποιούς του.
Συμφωνείς;
Να 'τα χάλια μας, λοιπόν.
Ο αδελφός σου και φίλος μου...
ήταν ένας αντιφασίστας,
μέλος παράνομης οργάνωσης.
Για πολλά χρόνια ήταν επικεφαλής ομάδας αντίστασης.
Με βοήθησε.
Ποτέ δεν με ρώτησε για το επάγγελμά μου.
Είμαι Συνταγματάρχης των SS και είμαι στη στρατιωτική αντικατασκοπεία.
Όχι, όχι, και πάλι όχι.
Ο αδελφός μου δε θα μπορούσε να είναι προβοκάτορας, δεν σε πιστεύω.
Δεν ήταν ποτέ, αλλά όσον αφορά εμένα, είμαι όντως στην στρατιωτική αντικατασκοπεία.
Στην σοβιετική αντικατασκοπεία.
Θυμάσαι... τη γραφή... του αδελφού σου καλά;
Βεβαίως.
Αυτή είναι η επιθανάτια επιστολή του αδελφού σου προς εμένα.
Αγαπητέ μου φίλε.
Ευχαριστώ για όλα.
Έχω μάθει πολλά... από σένα.
Έχω μάθει πώς ν' αγαπώ...
και πώς... στο όνομα αυτής της αγάπης,
να μισώ όλους εκείνους που φέρνουν... την σκλαβιά... στον γερμανικό λαό.
Πλίσνερ.
Έγραφε μ' αυτόν τον τρόπο, φοβούμενος την Γκεστάπο.
Αλλά όπως καταλαβαίνεις, η σκλαβιά επεβλήθη στο γερμανικό λαό...
από τις ορδές των μπολσεβίκων και από αρμάδες των Αμερικανών, δεν είναι έτσι;
Ή μήπως είναι ο Χίτλερ που επέβαλε την σκλαβιά;
Και οι ναζί;
Ο Στίρλιτζ μετάνοιωσε που τα είπε όλα αυτά...
και μετάνοιωσε που απευθύνθηκε σ' αυτόν τον δύσμοιρο για την επιχείρησή του.
Αλλά γιατί να είναι δουλειά μου; Σκέφτηκε.
Είναι δική τους κυρίως, δουλειά των Γερμανών.
Πράγμα που σημαίνει ότι είναι και δική του δουλειά.
Απλά εγώ κάνω τη δική τους δουλειά.
Καταλαβαίνω.
Τώρα μπορώ να τα καταλάβω όλα.
Μπορείς... απόλυτα να βασιστείς πάνω μου.
Αλλά ήμουν σε στρατόπεδο συγκέντρωσης.
Οφείλω να σε προειδοποιήσω,
από τη στιγμή... που θα με χτυπήσουν... στα πλευρά μου με μαστίγιο,
μπορεί και να σπάσω.
Το ξέρω.
Τι αισθάνθηκες όταν... σου είπα τα πάντα για μένα;
Ανακούφιση, μεγάλη ανακούφιση.
Άρα θα την κάνουμε τη δουλειά.
Και θα την κάνουμε πολύ καλά.
Τι πρέπει να κάνω;
Τίποτα. Απλά να επιζήσεις.
Και κάθε λεπτό να είσαι έτοιμος να κάνεις... αυτό που θα σου ζητηθεί.
Για ποιον;
- Για τη Γερμανία. - Για ποιον;
Εννοώ τη Γερμανία, όχι το Ράιχ.
Λογικά θα συμφωνείς, υπάρχει τεράστια διαφορά μεταξύ... των δύο αυτών εννοιών.
Απολύτως.
Ιταλία. Στρατιωτικό αεροδρόμιο εκτάκτων αναγκών Μπολτσάνα.
Αν σε καταρρίψουν, καθότι στον πόλεμο όλα είναι δυνατά,
καις αυτό το γράμμα πριν καν λύσεις τους ιμάντες του αλεξίπτωτου.
Δε θα μπορώ να κάψω το γράμμα πριν λύσω τους ιμάντες του αλεξίπτωτου,
γιατί θα σέρνομαι πάνω στο έδαφος.
Αλλά το πρώτο που θα κάνω αφότου λύσω τους ιμάντες, είναι να κάψω το γράμμα.
Συμφωνώ μ' αυτή την επιλογή.
Εδώ είναι η επιστολή.
Την καταστρέφεις ακόμη κι αν σε καταρρίψουν πάνω από το Ράιχσταγκ.
Ο Καρλ Βολφ είχε βάσιμους λόγους για να φοβάται.
Σε περίπτωση που η επιστολή έρθει στα χέρια κάποιου άλλου εκτός του Χίμλερ,
η μοίρα του θα έχει ήδη αποφασιστεί.
Επτά ώρες αργότερα, η επιστολή αποσφραγίστηκε από τον Χίμλερ.
Αγαπητέ Στρατηγέ.
Λίγο μετά την άφιξή μου στη Βέρνη,
επιχείρησα να ξεδιαλύνω τα συλλεχθέντα δεδομένα από τους εδώ πράκτορες,
όσον αφορά την εκπροσώπηση του Άλεν Ντάλες στη Βέρνη κι εξήγαγα σημαντικό συμπέρασμα.
Ο Ντάλες, όπως κι εμείς,
ανησυχεί για υπαρκτή προοπτική δημιουργίας κομμουνιστικών καθεστώτων στην Β. Ιταλία,
η οποία θα οδηγήσει στη διαμόρφωση μιας κομμουνιστικής ζώνης,
από το Τολιάτι έως το Μορίς Τορέζ στη Γαλλία.
Μόλις επέστρεψα από τη συνάντηση με τους απεσταλμένους του Ντάλες,
τους Γκέβερνιτζ και Γκούσμαν.
Αύριο Πέμπτη 8 Μαρτίου, θα πραγματοποιηθεί συνάντηση με τον Ντάλες.
03/08/1945 (15η ώρα & 30 λεπτά)
Βέρνη. Το αρχοντικό που στεγάζεται το Ειδικό Γραφείο των ΗΠΑ.
Εκπληκτικό κοντράλτο.
Θεωρώ ότι οι ιταλικές φωνές είναι οι καλύτερες στον κόσμο.
Ορίστε;
Λέω ότι οι Ιταλοί έχουν πολύ ιδιαίτερη φωνή.
Είτε λόγω της θάλασσας,
σημείωσε τη ζεστή θάλασσα, στη Γερμανία η θάλασσα είναι κρύα,
ή είναι...
ο ιταλικός ουρανός.
Θα έλεγα ότι είναι κάτι μυστικιστικό.
Μου φαίνεται ότι το ρολόι δεν γυρνάει.
- Όχι, δείχνει τη σωστή ώρα. - Αλήθεια;
Άρα το ρολόι μου πάει μπροστά.
2 λεπτά μπροστά.
Το μισώ να περιμένω. Κι εσύ;
- Όταν πρέπει να... - Υπέροχο κοντράλτο, θεϊκό.
- Τι κάνετε; - Καλημέρα.
- Φάγατε πρωινό; - Ναι, ευχαριστώ.
Από 'δώ παρακαλώ.
Άλεν Ντάλες, επιτετραμμένος της Υπηρεσίας Στρατηγικών Υπηρεσιών ΗΠΑ στην Ευρώπη.
Πολύ όμορφη μέρα δεν είναι;
Ναι, πολύ όμορφη.
Περιμένουμε ακόμα έναν από τους άνδρες μας... να έρθει...
και τότε θα ξεκινήσουμε.
Θα είναι εδώ από λεπτό σε λεπτό.
Στρατηγέ, συνειδητοποιείτε ότι αυτόν τον πόλεμο...
η Γερμανία τον έχει χάσει;
Ναι. Κατανοώ ότι η Γερμανία έχει χάσει αυτόν τον πόλεμο.
Θα πρέπει ν' αρχίσουν οι διαπραγματεύσεις με μία τόσο οδυνηρή για μένα,
όντας Γερμανός, δήλωση πίστης;
Καταλαβαίνετε ότι η άνευ όρων συνθηκολόγηση....
μπορεί να χρησιμεύσει... ως πρακτική βάση γι' αυτές τις συνομιλίες;
Το κατανοώ. Το έχω συνειδητοποιήσει.
Ωστόσο, σε περίπτωση... που επιθυμείτε να μιλήσετε... εκ μέρους του Χίμλερ,
αυτές οι συνομιλίες θα σταματήσουν πριν καν ξεκινήσουν.
Ο κος Ντάλες θ' αναγκαστεί ν' αποχωρήσει.
Φαντάζομαι ότι η συνέχιση του πολέμου...
αποτελεί έγκλημα εναντίον των Γερμανών αλλά και του ευρωπαϊκού πολιτισμού,
ειδικά τώρα, που κάναμε ορισμένες κινήσεις προς την κατεύθυνση των διαπραγματεύσεων.
Εσείς κάνατε.
Εμείς.
Αμερική και Γερμανία αμφότερες.
Είμαι έτοιμος... να θέσω την Υπηρεσία μου στη διάθεσή σας,
είναι η πιο ισχυρή οργάνωση στη Γερμανία, τα SS και τα SD.
Στη διάθεσή σας, στη διάθεση των συμμάχων σας, με μόνο σκοπό το τέλος του πόλεμου...
και να διασφαλιστεί ότι ο κομμουνισμός δε θα εγκατασταθεί σε Ιταλία ή Γερμανία.
Μπορώ να υποθέσω, ότι πριν από αυτές τις συζητήσεις μαζί μου...
και της ύπαρξης συμφωνίας για την έναρξη επίσημων διαπραγματεύσεων,
παρότι είναι μυστικές,
έχετε κάνει έρευνες και γνωρίζετε ότι στη Γερμανία είμαι Υποστράτηγος των SS.
Και κατέχω τη θέση του διοικητή επιτελείου του Στρατηγού Χίμλερ.
Στρατηγέ, μόλις είπατε ότι παραχωρείτε τα SS και SD στη διάθεσή μας.
Εννοείτε...
ότι θα ασχοληθούμε εμείς με την Βέρμαχτ και τον Στρατάρχη Κέσερλινγκ ειδικότερα;
Ή ο Στρατάρχης Κέσερλινγκ... θα εκτελέσει τις διαταγές σας;
Καταλαβαίνω τι εννοείται.
Σας καταλαβαίνω, κε Γκέβερνιτζ.
Αλλά θέλω εγγυήσεις ώστε αύριο ν' αρχίσω συζητήσεις με τον Στρατάρχη Κέσερλινγκ,
λεπτομερώς και επιμελώς.
Εντάξει, λογικό ακούγεται.
Αλλά πρέπει να καταλάβετε...
ότι αμέσως μόλις εκδώσει ο Κέσερλινγκ διαταγή για συνθηκολόγηση...
στην Ιταλία όπου έχουμε πάνω από 1,5 εκατομμύρια κόσμου υπό τον έλεγχο μας,
θα υπάρξει αλυσιδωτή αντίδραση στα άλλα μέτωπα.
Εννοώ το δυτικό μέτωπο στη Νορβηγία, στη Δανία, στη Δυτική Γερμανία.
Άρα στο Ανατολικό μέτωπο ο πόλεμος μπορεί να συνεχιστεί με αυξητικές τάσεις.
Αν λοιπόν έχω... τις εγγυήσεις σας,
προτίθεμαι να δεσμευτώ ως προς την αποτροπή της καταστροφής... της Ιταλίας.
Και έχει ήδη προγραμματιστεί κατόπιν διαταγών του Φύρερ.
Έχουμε διαταγή να εξολοθρευτούν όλες οι γκαλερί κι όλα τα αξιοθέατα.
Με άλλα λόγια, να κάνουμε ένα με το χώμα ό,τι ανήκει στην ιστορία της ανθρωπότητας.
Με κίνδυνο της ζωής μου,
έχω ήδη διασώσει σε κρυψώνες, πίνακες από τις γκαλερί Ουφίτσι, Πάτι...
και τη συλλογή νομισμάτων του βασιλιά Βίκτωρ Εμμανουήλ.
Έχετε Τιτσιάνο, Ελ Γκρέκο, Μποτιτσέλι εκεί;
Σωστά, Ελ Γκρέκο, Μποτιτσέλι.
Πόσο μπορεί να είναι η αξία τους σε τιμή δολαρίου;
Δεν αποτιμώνται. Αυτά τ' αριστουργήματα είναι ανεκτίμητα.
Είμαι έτοιμος για συμφωνία μαζί σας, Στρατηγέ Βολφ.
Αλλά θα πρέπει να μου δώσετε κι εσείς εγγυήσεις.
Πρώτον, δε θα επικοινωνήσετε με κανέναν άλλο, παρά μόνο με μένα.
Υποθέτω ότι δε χρειάζεται να το πω και δεύτερη φορά.
Οι διαπραγματεύσεις μας θα είναι γνωστές μόνο στους παρόντες, εσείς, εγώ,
ο συνεργάτης σας...
και οι φίλοι μου.
Σ' αυτή την περίπτωση θα μπορέσουμε να κηρύξουμε εκεχειρία, κε Ντάλες.
Από τη στιγμή που δεν συμμετέχει ο Πρόεδρος των ΗΠΑ και ο καγκελάριος της Γερμανίας.
Πες μου Άλεν, ν' αναφέρω στον Πρόεδρο ή θα το κάνεις εσύ;
Προς το παρόν δεν υπάρχει λόγος ν' αναφέρουμε στον Πρόεδρο.
Μην χάνεις απ' τα μάτια σου το δρόμο, Γκούσμαν.
Ίσως πέσουμε σε τάφρο και είναι κρίμα...
τώρα που ο πόλεμος τελειώνει.
Θα ενεργήσουμε κατά της γραμμής του Προέδρου;
Είναι η πρώτη φορά που νιώθω σαν εγκληματίας.
Η πρώτη φορά σ' ολόκληρη τη ζωή μου.
Το ίδιο κι εσύ, Γκούσμαν;
- Μπορεί να στοιχίσει τα κεφάλια μας. - Σίγουρα.
Κάθε μέρα, κάθε ώρα, κάθε λεπτό μπορεί να μας στοιχίσει τα κεφάλια μας.
Θα ενημερώσουμε μόνο τον επικεφαλής μας, τον Ντόνοβαν.
Και θ' αναμένουμε για την απόφαση που θα πάρει.
Τέλος πάντων, η μόνη ευκαιρία να σωθεί η Ευρώπη από τον μπολσεβικισμό...
είναι ανακωχή με τους Γερμανούς, άμεσα.
Χωρίς περαιτέρω καθυστέρηση και χωρίς χάσιμο χρόνου με τους πολιτικούς.
Και οι Ρώσοι;
Οι Ρώσοι;
Όταν το έγγραφο θα έχει υπογραφεί, όταν θα έχει τεθεί σε ισχύ,
ας λένε μετά ό,τι θέλουν, δε θα μπορούν να κάνουν κάτι.
Βλέποντας και κάνοντας.
Στην πολιτική μετρά η πρώτη κίνηση, η στα- θερότητα, η ανάλυση, ο ξεκάθαρος στόχος.
Για τα υπόλοιπα, το μέλλον θα μας συγχωρήσει.
08/03/1945 (17η ώρα & 10 λεπτά)
Σήμερα στις 8 Μαρτίου,
οι άνδρες της 53ης Στρατιάς του 2ου Ουκρανικού Μετώπου στην Τσεχοσλοβακία,
απελευθέρωσαν την πόλη Μπάνσκα Στιάβνιτσα.
Οι στρατοί του 3ου Ουκρανικού Μετώπου συνέχισαν την αντίσταση...
στις εχθρικές μαζικές επιθέσεις των τανκς και δυνάμεων πεζικού στην λίμνη Μπάλατον.
Στις μάχες στην λίμνη Μπάλατον, ο διοικητής μονάδας από το 1288ο Σύνταγμα Πεζικού...
της 113ης Μεραρχίας Πεζικού του 3ου Ουκρανικού Μετώπου, Λ/γος Σμιλάγιεφ,
ανατίναξε ένα εχθρικό τανκ και πέθανε ηρωικά.
Στις μάχες στην λίμνη Μπάλατον,
ο διοικητής υπομονάδας από το 239ο Σύνταγμα αντιαρματικών καταστροφών...
της 113ης Μεραρχίας Πεζικού του 3ου Ουκρανικού Μετώπου, Υπλ/γος Νελιούμπιν,
ανατίναξε ένα εχθρικό τανκ και πέθανε ηρωικά.
Σήμερα δημοσιεύθηκε διάταγμα της Κεντρικής Επιτροπής του Κομμουνιστικού κόμματος...
για την 8η Μαρτίου, Παγκόσμια Ημέρα της Γυναίκας.
Τονίζοντας το μεγάλο ρόλο των σοβιετικών γυναικών στο Μεγάλο Πατριωτικό Πόλεμο,
η Κ.Ε. εξέφρασε την πεποίθηση ότι τα ηρωικά νέα κατορθώματα όλων των γραμμών αγώνα,
φέρνουν πιο κοντά την ώρα της τελικής νίκης μας.
Σήμερα δημοσιεύθηκε επίσης... ότι την 1η Φεβρουαρίου του 1945,
το Προεδρείο του Ανώτατου Σοβιέτ της ΕΣΣΔ παρασημοφόρησε και επέδωσε επαίνους...
σε 72.196 γυναίκες-στρατιώτες του Κόκκινου Στρατού.
Σε 44 γυναίκες-στρατιώτες απονεμήθηκε ο τίτλος του Ήρωα της Σοβιετικής Ένωσης.
Στρατιές του 2ου Μετώπου Λευκορωσίας, προωθήθηκαν με επιτυχία στο Γκντανσκ.
Καλησπέρα, Πάστορα.
Συγνώμη, είναι πολύ αργά. Κοιμόσουν;
Καλησπέρα. Κοιμόμουν, αλλά δεν πειράζει.
- Και πάλι συγνώμη. - Σας έχω ήδη συγχωρήσει. Περάστε.
Ν' ανάψω μόνο το φως μια στιγμή.
Συνέβη κάτι;
Ακριβως, κάτι συνέβη.
Απόδοση & Επιμέλεια Υποτίτλων: Magico Tammy Team / zachs75